CELEX: 
Language: mt
Date: 2020-04-08 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-Anness I tar-Regolament (UE) 2019/1021 tal-Parlament Ewropew u tal-Kunsill rigward l-elenkar tal-aċidu perfluworoottanojku (PFOA), l-imlieħ tiegħu u l-komposti relatati mal-PFOA

IL-KUMMISSJONI
                            EWROPEA

                                                    Brussell, 8.4.2020
                                                    C(2020) 1973 final

               REGOLAMENT DELEGAT TAL-KUMMISSJONI (UE) .../...

                                         ta’ 8.4.2020

     li jemenda l-Anness I tar-Regolament (UE) 2019/1021 tal-Parlament Ewropew u tal-
     Kunsill rigward l-elenkar tal-aċidu perfluworoottanojku (PFOA), l-imlieħ tiegħu u l-
                                 komposti relatati mal-PFOA

                                 (Test b’rilevanza għaż-ŻEE)

MT                                                                                          MT
 ---pagebreak---                                MEMORANDUM TA’ SPJEGAZZJONI

     1.       KUNTEST TAL-ATT DELEGAT
     L-Artikolu 1 tar-Regolament (UE) 2019/1021 jistabbilixxi li l-għan ta’ dak ir-Regolament
     huwa li jipproteġi s-saħħa tal-bniedem u l-ambjent mill-Pollutanti Organiċi Persistenti
     (“POPs”) permezz tal-projbizzjoni, l-eliminazzjoni gradwali mill-aktar fis possibbli, jew ir-
     restrizzjoni tal-manifattura, it-tqegħid fis-suq u l-użu ta’ sustanzi soġġetti għall-Konvenzjoni
     ta’ Stokkolma dwar il-Pollutanti Organiċi Persistenti. Waqt id-disa’ Konferenza tal-Partijiet
     tal-Konvenzjoni ta’ Stokkolma, li saret f’Ġinevra, l-Iżvizzera bejn id-29 ta’ April u l-10 ta’
     Mejju 2019, ittieħdu d-deċiżjonijiet li jiddaħħlu aktar sustanzi kimiċi fl-Anness A tal-
     Konvenzjoni. Jenħtieġ li dawk l-azzjonijiet u d-deċiżjonijiet regolatorji jkunu riflessi fl-
     Anness I tar-Regolament (UE) 2019/1021. Dan l-att delegat jimplimenta d-deċiżjoni SC-9/12
     dwar l-aċidu perfluworootanojku (PFOA), l-imlieħ tiegħu u l-komposti relatati mal-PFOA.
     F’konformità mat-tieni subparagrafu tal-Artikolu 15(1) tar-Regolament (UE) 2019/1021, se
     jiġu adottati atti delegati separati għad-deċiżjonijiet l-oħrajn tal-Konferenza tal-Partijiet dwar
     l-inklużjoni ta’ sustanzi kimiċi fl-Anness A.

     2.       KONSULTAZZJONIJIET QABEL L-ADOZZJONI TAL-ATT
     Għall-abbozz tal-emenda, ġie kkonsultat grupp espert (“il-laqgħa POP CA”) fis-26 ta’
     Novembru 2019 u kemm kien possibbli tqiesu l-osservazzjonijiet li saru. Il-grupp huwa
     magħmul mill-partijiet ikkonċernati rilevanti kollha - ir-rappreżentanti tal-Istati Membri, tal-
     Aġenzija Ewropea għas-Sustanzi Kimiċi, tal-industrija tas-sustanzi kimiċi u tas-soċjetà ċivili.
     Saret konsultazzjoni pubblika dwar l-abbozz tal-att mis-7 ta’ Novembru 2019 sal-5 ta’
     Diċembru 2019. Waslu diversi kummenti mingħand il-partijiet ikkonċernati, il-biċċa l-kbira
     tagħhom dwar id-diskrepanzi bejn id-derogi fir-restrizzjoni eżistenti dwar l-aċidu
     perfluworoottanojku (PFOA), l-imlieħ tiegħu u l-komposti relatati miegħu fir-restrizzjoni
     REACH (l-entrata 68 tal-Anness XVII tar-Regolament (KE) Nru 1907/2006) u l-eżenzjonijiet
     fl-abbozz tal-att. Fil-proposta, il-Kummissjoni daħħlet l-eżenzjonijiet li jinsabu kemm fid-
     deċiżjoni SC-9/12 skont il-Konvenzjoni ta’ Stokkolma kif ukoll fir-restrizzjoni REACH. Il-
     Kummissjoni għażlet tul ta’ żmien ta’ ħames snin għall-eżenzjonijiet li ma kellhomx limitu ta’
     żmien fir-restrizzjoni REACH, u l-limitu ta’ żmien tar-restrizzjoni REACH għall-
     eżenzjonijiet li kellhom limitu ta’ żmien ta’ inqas minn ħames snin. Għad-derogi li ngħataw
     skont ir-restrizzjoni REACH, iżda li ma kinux inklużi fid-deċiżjoni SC-9/12 skont il-
     Konvenzjoni ta’ Stokkolma, il-Kummissjoni tipproponi li dawn id-derogi jibqgħu japplikaw
     sad-data tad-dħul fis-seħħ tad-deċiżjoni SC-9/12 (it-3 ta’ Diċembru 2020). Lill-industriji li
     kienu qegħdin jibbenefikaw mid-derogi tar-restrizzjoni REACH, dan jippermettilhom aktar
     żmien biex ilestu l-eliminazzjoni gradwali tal-PFOA filwaqt li tibqa’ rispettata l-iskeda għall-
     implimentazzjoni tad-deċiżjoni SC-9/12. Kien hemm osservazzjonijiet oħrajn dwar il-limiti
     ta’ traċċi ta’ kontaminanti imprevisti (UTC) tal-PFOA f’sustanzi, taħlitiet u oġġetti speċifiċi.
     Il-Kummissjoni ddeċidiet li żżid xi limiti tat-traċċi ta’ kontaminanti imprevisti, iżda li titlob
     lill-Aġenzija Ewropea għas-Sustanzi Kimiċi biex tagħmel evalwazzjoni xjentifika bil-għan
     tirrieżamina dawn il-limiti kemm jista’ jkun malajr.

     3.       ELEMENTI ĠURIDIĊI TAL-ATT DELEGAT
     L-att delegat jemenda l-lista tas-sustanzi kimiċi fl-Anness I abbażi tal-iżviluppi skont il-
     Konvenzjoni, kif mitlub mill-Artikolu 15(1) tar-Regolament (UE) Nru 2019/1021.

MT                                                   1                                                    MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                   ta’ 8.4.2020

         li jemenda l-Anness I tar-Regolament (UE) 2019/1021 tal-Parlament Ewropew u tal-
         Kunsill rigward l-elenkar tal-aċidu perfluworoottanojku (PFOA), l-imlieħ tiegħu u l-
                                     komposti relatati mal-PFOA

                                          (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2019/1021 tal-Parlament Ewropew u tal-Kunsill tal-
     20 ta’ Ġunju 2019 dwar il-pollutanti organiċi persistenti1, u b’mod partikolari l-Artikolu 15(1)
     tiegħu,
     Billi:
     (1)      Ir-Regolament (UE) 2019/1021 jimplimenta l-impenji tal-Unjoni skont il-Konvenzjoni
              ta’ Stokkolma dwar il-Pollutanti Organiċi Persistenti2 (“il-Konvenzjoni”) u skont il-
              Protokoll għall-Konvenzjoni tal-1979 dwar it-Tniġġis Transkonfini tal-Arja Fuq
              Distanza Twila rigward Materjal Organiku Persistenti li Jniġġes3 (“il-Protokoll”).
     (2)      L-Anness A tal-Konvenzjoni (“l-Eliminazzjoni”) fih lista ta’ sustanzi kimiċi li kull
              Parti għall-Konvenzjoni hija meħtieġa li tipprojbixxihom u/jew twettaq il-miżuri legali
              u amministrattivi meħtieġa biex jiġu eliminati l-produzzjoni, l-użu, l-importazzjoni u l-
              esportazzjoni tagħhom.
     (3)      Bi qbil mal-Artikolu 8(9) tal-Konvenzjoni, waqt id-disa’ laqgħa tagħha, il-Konferenza
              tal-Partijiet għall-Konvenzjoni ddeċidiet li temenda l-Anness A tal-Konvenzjoni biex
              f’dak l-Anness jiddaħħlu l-aċidu perfluworoottanojku (“PFOA”), l-imlieħ tiegħu u l-
              komposti relatati mal-PFOA. Dik l-emenda fiha għadd ta’ eżenzjonijiet speċifiċi.
     (4)      Għaldaqstant jenħtieġ li l-Parti A tal-Anness I tar-Regolament (UE) 2019/1021, li fiha
              lista tas-sustanzi elenkati fil-Konvenzjoni u fil-Protokoll, kif ukoll is-sustanzi li huma
              elenkati biss fil-Konvenzjoni, tiġi emendata wkoll biex tkun tinkludi l-PFOA, l-imlieħ
              tiegħu u l-komposti relatati mal-PFOA.
     (5)      Il-PFOA, l-imlieħ tiegħu u l-komposti relatati mal-PFOA huma elenkati fl-Anness
              XVII tar-Regolament (KE) Nru 1907/2006 tal-Parlament Ewropew u tal-Kunsill4,
     1
              ĠU L 169, 25.6.2019, p. 45.
     2
              ĠU L 209, 31.7.2006, p. 3.
     3
              ĠU L 81, 19.3.2004, p. 37.
     4
              Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006
              dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi
              (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE
              u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-
              Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE,
              93/105/KE u 2000/21/KE tal-Kummissjoni, (ĠU L 396, 30.12.2006, p. 1).

MT                                                        2                                                        MT
 ---pagebreak---             soġġett għal ċerti derogi. Dawk id-derogi ġew ivvalutati mill-Kumitat dwar ir-Rieżami
            Pollutanti Organiċi Persistenti li Jniġġsu (“il-POPRC”) bir-riżultat li ma ġewx
            rakkomandati kollha lill-Konferenza tal-Partijiet. B’konsegwenza ta’ dan, id-deċiżjoni
            adottata mill-Konferenza tal-Partijiet (SC-9/12) fiha wħud mid-derogazzjonijiet li
            qabel kienu ngħataw skont ir-Regolament (KE) Nru 1907/2006, iżda mhux kollha.
            Meta wieħed iqis li l-valutazzjoni tal-POPRC kienet ibbażata fuq informazzjoni aktar
            riċenti, u meta titqies id-Deċiżjoni tal-Kunsill (UE) 2019/6395, jixraq li fl-Anness I tar-
            Regolament (UE) 2019/1021 jiġu permessi biss dawk l-eżenzjonijiet speċifiċi li
            ngħataw skont il-Konvenzjoni u li huma meħtieġa fl-Unjoni.
     (6)    Fid-disa’ laqgħa tagħha, il-Konferenza tal-Partijiet għall-Konvenzjoni ħadet deċiżjoni
            dwar eżenzjoni speċifika li mhijiex inkluża fl-Anness XVII tar-Regolament (KE) Nru
            1907/2006. Din tikkonċerna l-użu tal-bromur tal-perfluworottil li fih il-jodur tal-
            perfluworottil għall-produzzjoni ta’ prodotti farmaċewtiċi. Meta jitqies li ma kienx
            hemm informazzjoni disponibbli dwar dan l-użu meta ġew elenkati l-PFOA, l-imlieħ
            tiegħu u l-komposti relatati mal-PFOA fl-Anness XVII tar-Regolament (KE) Nru
            1907/2006, u meta titqies il-valutazzjoni sussegwenti tal-Aġenzija Ewropea għas-
            Sustanzi Kimiċi6, qed jitqies li hu xieraq li dik l-eżenzjoni speċifika tiddaħħal fl-
            Anness I tar-Regolament (UE) 2019/1021.
     (7)    Sabiex jissaħħu l-applikazzjoni u l-infurzar tal-Artikolu 3 tar-Regolament (UE)
            2019/1021 fl-Unjoni, jenħtieġ li jiġi stabbilit valur ta’ limitu għall-PFOA, għall-imlieħ
            u għall-komposti relatati mal-PFOA li jokkorru f’sustanzi, f’taħlitiet u f’oġġetti bħala
            traċċi ta’ kontaminanti imprevisti. Dak il-valur ta’ limitu jenħtieġ li jigi stabbilit għal
            0,025 mg/kg għall-PFOA u għall-imlieħ tiegħu, u għal 1 mg/kg għall-komposti
            individwali relatati mal-PFOA jew kombinament tagħhom. Jenħtieġ li jiġu stabbiliti
            limiti ta’ konċentrazzjoni ogħla għall-applikazzjonijiet li fihom ma jistgħux jinżammu
            dawk il-limiti ta’ konċentrazzjoni, soġġett għal rieżami tal-Kummissjoni li trid issir fi
            żmien sentejn bil-għan li jitnaqqsu l-limiti.
     (8)    Għalhekk jenħtieġ li r-Regolament (UE) 2019/1021 jiġi emendat kif meħtieġ.
     (9)    Billi xi derogi li ngħataw preċedentement fir-restrizzjoni dwar il-PFOA, l-imlieħ
            tiegħu u l-komposti relatati mal-PFOA fl-Anness XVII tar-Regolament (KE) Nru
            1907/2006 għadhom meħtieġa mill-industrija għal perjodu tranżitorju, iżda mhumiex
            fost l-eżenzjonijiet speċifiċi fl-Anness I tar-Regolament (UE) 2019/1021, jenħtieġ li
            dawn id-derogi jibqgħu japplikaw sat-3 ta’ Diċembru 2020, meta tidħol fis-seħħ l-
            emenda tal-Anness A tal-Konvenzjoni ta’ Stokkolma li tirrigwarda l-PFOA, l-imlieħ
            tiegħu u l-komposti relatati mal-PFOA.
     (10)   Ir-restrizzjoni fuq il-PFOA, fuq l-imlieħ tiegħu u fuq il-komposti relatati mal-PFOA fl-
            Anness XVII tar-Regolament (KE) Nru 1907/2006, li issa l-Kummissjoni biħsiebha
            tħassar, normalment kellhom jibdew japplikaw fl-4 ta’ Lulju 2020. F’ġieħ il-koerenza
            u biex tkun iffaċilitata l-implimentazzjoni tar-Regolament (UE) 2019/1021, jenħtieġ li
            dan ir-Regolament jibda japplika minn dik l-istess data,

     5
            Id-Deċiżjoni tal-Kunsill (UE) 2019/639 tal-15 ta’ April 2019 dwar il-pożizzjoni li għandha tittieħed,
            f’isem l-Unjoni Ewropea, fid-disa’ laqgħa tal-Konferenza tal-Partijiet fir-rigward tal-emendi tal-Annessi
            A u B għall-Konvenzjoni ta’ Stokkolma dwar Materjal Organiku Persistenti li Jniġġes (ĠU L 109,
            24.4.2019, p. 22).
     6
            https://echa.europa.eu/documents/10162/c9666f21-532b-49a0-ace3-c843b7b8e5b0

MT                                                         3                                                            MT
 ---pagebreak---      ADOTTAT DAN IR-REGOLAMENT:

                                              Artikolu 1
     L-Anness I tar-Regolament (UE) 2019/1021 huwa emendat skont l-Anness ta’ dan ir-
     Regolament.

                                              Artikolu 2
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.
     Għandu japplika mill-4 ta’ Lulju 2020.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 8.4.2020

                                                Għall-Kummissjoni
                                                Il-President
                                                Ursula VON DER LEYEN

MT                                                4                                               MT
 ---documentbreak---                             IL-KUMMISSJONI
                            EWROPEA

                                                    Brussell, 8.4.2020
                                                    C(2020) 1973 final

                                                    ANNEX

                                          ANNESS

                                             tar-

               REGOLAMENT DELEGAT TAL-KUMMISSJONI (UE) …/...

     li jemenda l-Anness I tar-Regolament (UE) 2019/1021 tal-Parlament Ewropew u tal-
     Kunsill rigward l-elenkar tal-aċidu perfluworoottanojku (PFOA), l-imlieħ tiegħu u l-
                                 komposti relatati mal-PFOA

MT                                                                                          MT
 ---pagebreak---                                                   ANNESS
          Fil-Parti A tal-Anness I tar-Regolament (UE) 2019/1021, tiżdied l-entrata li ġejja:

      Sustanza                                Nru CAS Nru EC           Eżenzjoni speċifika fuq l-użu
                                                                      intermedju jew speċifikazzjoni
                                                                                   oħra

      “L-aċidu     perfluworoottanojku 335-67-1          206-397- 1. Għall-finijiet ta’ din l-entrata,
      (PFOA), l-imlieħ tiegħu u l- u oħrajn              9      u il-punt (b) tal-Artikolu 4(1)
      komposti relatati mal-PFOA                         oħrajn   għandu          japplika     għall-
      L-aċidu         perfluworoottanojku                         konċentrazzjonijiet tal-PFOA jew
      (PFOA), l-imlieħ tiegħu u l-                                għall-imlieħ tiegħu ekwivalenti
      komposti relatati mal-PFOA”                                 għal 0,025 mg/kg (0,0000025 %
      tfisser dan li ġej:
                                                                  tal-piż) jew inqas, meta dawn
       (i) l-aċidu perfluworootanojku                             ikunu preżenti fis-sustanzi, fit-
           u kwalunkwe wieħed mill-                               taħlitiet jew fl-oġġetti.
           isomeri ramifikati tiegħu;
       (ii) l-imlieħ tiegħu;                                        2. Għall-finijiet ta’ din l-entrata,
                                                                    il-punt (b) tal-Artikolu 4(1)
       (iii) Il-komposti relatati mal-
             PFOA, li għall-finijiet tal-                           għandu           japplika       għall-
             Konvenzjoni huma kull                                  konċentrazzjonijiet        ta’    kull
             sustanza     li    tiddegrada                          kompost         relatat    mal-PFOA
             f’PFOA, fost dawn is-                                  individwali            jew       għal
             sustanzi,     kull     waħda                           kombinamenti          ta’    komposti
             (fosthom l-imlieħ u l-                                 relatati mal-PFOA li jkunu
             polimeri) li għandha grupp
                                                                    ekwivalenti         għal      1 mg/kg
             lineari jew ramifikat tal-
             perfluworoeptil li fih il-                             (0,0001 % tal-piż) jew inqas,
             frazzjoni (C7F15)C tkun                                meta jkunu preżenti fis-sustanzi,
             wieħed          mill-elementi                          fit-taħlitiet jew fl-oġġetti.
             strutturali.
                                                                    3. Għall-finijiet ta’ din l-entrata,
      Il-komposti li ġejjin mhumiex
      meqjusin bħala komposti relatati                              il-punt (b) tal-Artikolu 4(1)
      mal-PFOA:                                                     għandu         japplika       għall-
                                                                    konċentrazzjonijiet tal-komposti
       (i) C8F17-X, fejn X= F, Cl, Br;
                                                                    relatati mal-PFOA li jkunu
       (ii) il-fluworopolimeri li huma                              ugwali għal 20 mg/kg (0,002 %
            koperti minn CF3[CF2]n-R’,
                                                                    tal-piż) jew inqas meta dawn
            fejn R’=kwalunkwe grupp,
            n>16;                                                   ikunu preżenti f’sustanza li tkun
                                                                    se     tintuża    bħala     sustanza
       (iii) l-aċidi    karbossiliċi   tal-
                                                                    intermedja iżolata trasportata fit-
             perfluworoalkil (bl-imlieħ, l-
             esteri, l-aloġenuri u l-                               tifsira tal-punt 15(c) tal-Artikolu
             anidridi tagħhom) b’≥ minn                             3 tar-Regolament (KE) Nru
             8 karbonji perfluworinati;                             1907/2006 u meta jissodisfaw il-
MT (iv) l-aċidi       sulfoniċi tal-
                                                     1              kundizzjonijiet         ikkontrollati    MT
           perfluworoalkan u l-aċidi                                strettament stabbiliti fl-Artikolu
 ---pagebreak---          fosfoniċi tal-perfluworo (bl-         18(4)(a) sa (f) ta’ dak ir-
         imlieħ, l-esteri, l-aloġenuri u       Regolament,      għall-produzzjoni
         l-anidridi tagħhom) b’≥               ta’    sustanzi      fluworokimiċi
         minn         9         karbonji
                                               b’katina tal-karbonju li fiha 6
         perfluworinati;
                                               atomi jew inqas. Din l-eżenzjoni
     (v) Aċidu       sulfoniku     tal-        għandha tiġi rieżaminata u
         perfluworottan        u    d-
                                               vvalutata mill-Kummissjoni sa
         derivattivi tiegħu (PFOS),
         kif elenkati f’dan l-Anness.          mhux aktar tard mill-[… Jekk
                                               jogħġbu,       l-Uffiċċju      tal-
                                               Publikazzjonijiet: idaħħal id-data
                                               ta’ sentejn wara d-dħul fis-seħħ
                                               ta’      dan        ir-Regolament
                                               emendatorju]

                                               4. Għall-finijiet ta’ din l-entrata,
                                               il-punt (b) tal-Artikolu 4(1)
                                               għandu          japplika        għall-
                                               konċentrazzjonijiet tal-PFOA u
                                               għall-imlieħ tiegħu ekwivalenti
                                               għal 1 mg/kg (0,0001 % tal-piż)
                                               jew inqas, meta dawn ikunu
                                               preżenti fil-mikrotrabijiet tal-
                                               politetrafluworoetilen (PTFE) li
                                               jiġu prodotti b’irradjazzjoni bir-
                                               raġġi gamma ta’ qawwa sa 400
                                               kilogray, jew mid-degradazzjoni
                                               termali kif ukoll fit-taħlitiet u fl-
                                               oġġetti li fihom il-mikrotrabijiet
                                               tal-politetrafluworoetilen (PTFE)
                                               għall-użi         industrijali       u
                                               professjonali.      Għandha       tiġi
                                               evitata kull emissjoni ta’ PFOA
                                               waqt il-manifattura u l-użu tal-
                                               mikrotrabijiet PTFE, u jekk dan
                                               ma       jkunx       possibbli,     l-
                                               emissjonijiet għandhom jitnaqqsu
                                               kemm jista’ jkun. Din l-eżenzjoni
                                               għandha tiġi rieżaminata u
                                               vvalutata mill-Kummissjoni sa
                                               mhux aktar tard mill-[… Jekk
                                               jogħġbu,         l-Uffiċċju       tal-
                                               Publikazzjonijiet: idaħħal id-data
                                               ta’ sentejn wara d-dħul fis-seħħ
                                               ta’        dan        ir-Regolament

MT                                         2                                            MT
 ---pagebreak---          emendatorju].

         5. Il-manifattura, it-tqegħid fis-
         suq u l-użu tal-PFOA, tal-imlieħ
         tiegħu u tal-komposti relatati mal-
         PFOA għandhom ikunu permessi
         b’deroga għall-iskopijiet li ġejjin:

         (a) il-proċessi ta’ fotolitografija
         jew ta’ inċiżjoni fil-manifattura
         ta’ semikondutturi, sal-4 ta’ Lulju
         2025;

         (b) il-kisjiet fotografiċi applikati
         għall-films, sal-4 ta’ Lulju 2025;

         (c) it-tessili għar-reżistenza għaż-
         żejt u l-ilma għall-protezzjoni tal-
         ħaddiema minn likwidi perikolużi
         li jinvolvu r-riskji għas-saħħa u s-
         sikurezza tagħhom, sal-4 ta’ Lulju
         2023;

         (d) l-apparati mediċi invażivi u li
         jiġu impjantati, sal-4 ta’ Lulju
         2025;

         (e)        il-manifattura        tal-
         politetrafluwororetilen (PTFE) u
         tal-fluworur       tal-poliviniliden
         (PVDF) għall-produzzjoni ta’:

             (i) membrani               għall-
                  filtrazzjoni tal-gass ta’
                  prestazzjoni         għolja,
                  reżistenti għall-korrużjoni,
                  membrani              għall-
                  filtrazzjoni tal-ilma u
                  membrani għal tessili
                  mediċi,
             (ii) tagħmir ta’ skambju tas-
                  sħana għall-irkupru tas-
                  sħana mit-trattament tal-
                  iskart industrijali,
             (iii) siġillanti industrijali li
                  kapaċi jipprevjenu t-

MT   3                                           MT
 ---pagebreak---                  tnixxija ta’ komposti
                 organiċi volatili u ta’
                 partikuli ta’ PM2.5,
         sal-4 ta’ Lulju 2023.

         6. L-użu tal-PFOA, tal-imlieħ
         tiegħu u tal-komposti relatati mal-
         PFOA għandu jkun permess,
         permezz ta’ deroga, fil-fowm tat-
         tifi tan-nar li jintuża biex irażżan
         il-fwar tal-karburanti likwidi u n-
         nirien li jieħdu mill-fjuwils
         likwidi (nirien tal-Klassi B)
         f’sistemi installati, kemm dawk
         mobbli kif ukoll dawk fissi, sal-4
         ta’ Lulju 2025, soġġett għall-
         kundizzjonijiet li ġejjin:

                (a) il-fowm tat-tifi tan-nar
                li fih, jew li jista’ jkun fih,
                il-PFOA, l-imlieħ tiegħu,
                u/jew komposti relatati
                mal-PFOA ma għandux
                jintuża għat-taħriġ;

                (b) il-fowm tat-tifi tan-nar
                li fih, jew li jista’ jkun fih,
                il-PFOA, l-imlieħ tiegħu,
                u/jew komposti relatati
                mal-PFOA ma għandux
                jintuża         għall-ittestjar
                dment li ma tkunx
                ikkonfinata kull emissjoni
                tagħhom;

                (c) mill-1 ta’ Jannar 2023,
                l-użu tal-fowm tat-tifi tan-
                nar li fih, jew li jista’ jkun
                fih, il-PFOA, l-imlieħ
                tiegħu, u/jew komposti
                relatati mal-PFOA għandu
                jkun ristrett għal siti fejn
                kull emissjoni tagħhom
                tista’ tiġi kkonfinata;

                (d) il-ħażniet tal-fowm tat-

MT   4                                            MT
 ---pagebreak---                  tifi tan-nar li fih, jew li
                 jista’ jkun fih, il-PFOA, l-
                 imlieħ      tiegħu,    u/jew
                 komposti relatati mal-
                 PFOA għandhom jiġu
                 ttrattati f’konformità mal-
                 Artikoli 5.

         7.    L-użu      tal-bromur     tal-
         perfluworoottil li fih il-jodur tal-
         perfluworottil għall-produzzjoni
         ta’ prodotti farmaċewtiċi għandu
         jkun permess, permezz ta’ deroga,
         soġġett     għar-rieżami     u    l-
         valutazzjoni mill-Kummissjoni li
         jridu jsiru sal-31 ta’ Diċembru
         2026 u kull erba’ snin wara dan, u
         sal-31 ta’ Diċembru 2036.

         8. L-użu ta’ oġġetti li diġà kienu
         jintużaw fl-Unjoni qabel l-4 ta’
         Lulju 2020 li fihom il-PFOA, l-
         imlieħ tiegħu, u/jew komposti
         relatati mal-PFOA għandu jkun
         permess. It-tielet u r-raba’
         subparagrafi tal-Artikolu 4(2)
         għandhom japplikaw b’rabta ma’
         dawn l-oġġetti.

         9. L-użu tal-PFOA, tal-imlieħ
         tiegħu u/jew tal-komposti relatati
         mal-PFOA għandhom ikunu
         permessi b’deroga sat-3 ta’
         Diċembru 2020 fl-oġġetti li
         ġejjin:

         (a) l-apparati mediċi ħlief l-
         apparati impjantabbli, fil-kamp
         ta’ applikazzjoni tar-Regolament
         (UE) 2017/745*;

         (b) il-linek     tal-latex     għall-
         istampar;

         (c)   kisi   nanoteknoloġiku     tal-

MT   5                                           MT
 ---pagebreak---          plażma.

         --------

         *Ir-Regolament (UE) 2017/745
         tal-Parlament Ewropew u tal-
         Kunsill tal-5 ta’ April 2017 dwar
         apparati mediċi, li jemenda d-
         Direttiva     2001/83/KE,       ir-
         Regolament (KE) Nru 178/2002 u
         r-Regolament        (KE)      Nru
         1223/2009 u li jħassar id-Direttivi
         tal-Kunsill     90/385/KEE        u
         93/42/KEE. ”.

MT   6                                         MT